Ritual de lo Habitual

Ritual de lo Habitual on yhdysvaltalaisen rockyhtyeen Jane’s Addictionin toinen studioalbumi. Albumi julkaistiin 2. elokuuta 1990. Se jäi yhtyeen viimeiseksi albumiksi ennen sen ensimmäistä hajoamista. Moni levykauppa kieltäytyi jälleen myymästä yhtyeen albumia kansikuvan sisältämän alastomuuden takia. Yhtyeen oli ollut vaikea saada sitä edes julkaistua haluamallaan kannella. Levy-yhtiö Warner Bros. toivoi, ettei yhtye tekisi edellisen albumin kaltaista kansikuvaa. Yhtye kuitenkin julkaisi albumin haluamallaan tavalla, mutta sille tehtiin myös toinen versio, jonka kansi on neutraalimpi. Kansikuva, johon on kuvattu laulaja Farrel, hänen tyttöystävänsä Casey Niccoli ja heidän ystävänsä Xiola Blue, viittaa kappaleeseen ”Three Days”. ==Musiikkityyli== Albumi jakautuu tyyliltään kahteen osaan. Kappaleet 1-6 sisältävät paljon vaikutteita heavy metallista. Kappaleet 7-9 ovat melodisempia ja, melko pitkiä, yli viisiminuuttisia. ”Three Days” on koko albumin pisin kappale, joka on saanut vaikutteita progressiivisesta rockista. Kappaleessa ”Of Course” on vaikutteita itämaisesta musiikista. Se on myös albumin ainoa kappale, jolla Eric Avery ei soita bassoa. Kappaleiden sanat käsittelevät yhtyeelle ominaisesti, seksiä, huumeita ja rakkautta. Kappale ”Stop!” kertoo ympäristön tuhoutumisesta ja kappale ”Been Caught Stealing” kertoo tunteesta, joka tulee, kun varastaa tavaroita kaupoista huvin vuoksi. Farrell on ennenkin kehottanyt yhtyettä kuuntelevia tekemään laittomia tai epäterveellisiä asioita. ”Three Days” kertoo siitä, kun Farrelin ystävä Xiola Blue saapui isänsä hautajaisiin ja hän asui sen aikaan Farrelin, Casey Niccolin luona kolmen päivän ajan. ”Then She Did...”, oli alun perin nimeltään ”Then She Died”. Se kertoo Farrelin äidin tekemästä itsemurhasta ja Xila Bluen vahingollisesta heroiinin yliannostuksesta, johon hän kuoli. Farrel kirjoitti tyttöystävästään kappaleen ”Classic Girl”. ==Julkaisu== Albumi saavutti kulta- rajan Yhdysvalloissa jo julkaisuvuonnaan. Alle vuosi julkaisusta se saavutti platina-rajan. Albumi on yhteensä myynyt Yhdysvalloissa tuplaplatinaa. Lisäksi se on myynyt kultaa Kanadassa ja hopeaa Isossa-Britanniassa. Yhtyeen albumi sai jälleen Grammy-ehdokkuuden Parhaasta hard rock -esityksestä, mutta ei voittanut palkintoa. Vuonna 2003 yhtye listattiin 453. sijalle Rolling Stone- lehden ”500 kaikkien aikojen parasta albumia”-listalla. Albumilta julkaistiin neljä singleä: Three Days, Stop!, Been Caught Stealing ja Classic Girl, joista Stop! ja Been Caught Stealing nousivat listykkösiksi Alternative Songs -listalla. ==Kappaleet== # "Stop!" – 4:16 # "No One's Leaving" – 3:01 # "Ain't No Right" – 3:34 # "Obvious" – 5:56 # "Been Caught Stealing" – 3:35 # "Three Days" – 10:49 # "Then She Did..." – 8:18 # "Of Course" – 7:02 # "Classic Girl" – 5:08 ==Listasijoitukset== ===Albumi=== Lista Sijoitus Listaviikot Sertifikaatti Billboard 200 19 60 2x Platinaa Canadian Albums Chart 33 9 Kultaa Britannian albumilista 37 2 Hopeaa ARIA Charts 50 2 ===Singlet=== Vuosi Single Listasijoitukset Alternative Songs Hot Dance Singles Sales Hot Mainstream Rock Tracks Britannian singlelista Irlannin singlelista 1990 "Three Days" — — — — — 1990 "Stop!" 1 25 — — — 1990 "Been Caught Stealing" 1 31 29 34 24 1991 "Classic Girl" 15 — — 60 — ==Kokoonpano== ===Yhtye=== * Perry Farrell – laulu, taide, tuottaja * Eric Avery – basso * Dave Navarro – kitara * Stephen Perkins – rummut ===Muut=== * Herman Agopain – assistentti * Charlie Bisharat – viulu * Viktor Bracke – valokuvat * Kim Champagne – neuvonantaja * Ronnie S. Champagne – basso, teknikko * Chris Edwards – assistentti * Dave Jerden – tuottaja * John Philip Shenale – jousisoittimet * Geoff Stradling – piano ==Lähteet== Luokka:Jane’s Addictionin albumit Luokka:Vuoden 1990 albumit